(જી.એન.એસ)પંચમહાલ, પંચમહાલ જીલ્લાના કાલોલ પાસે આવેલા પીંગળી ગામે દલિત મહિલાની અંતિમયાત્રા દરમ્યાન વિવાદ થયો હતો. ગામના અન્ય સમાજ દ્વારા અંતિમયાત્રાને પોતાના વિસ્તારમાંથી પસાર થવા દેવા સામે વાંધો ઉઠાવાતા મોતનો મલાજો પણ જાળવ્યો ન હતો. અને દોઢ કલાક સુધી અંતિમયાત્રાને રોકી રાખી હતી. જેથી અંતિમયાત્રા લઇ જઈ રહેલા ડાઘુઓ નનામીને માર્ગની વચ્ચે મૂકી ધરણા ઉપર બેસી ગયા હતા. સામે પક્ષે અન્ય સમાજના લોકોએ અંતિમયાત્રા પસાર નહી થવા દેવાના નિર્ધાર સાથે નાકાબંધી કરી દીધી હતી. અંતિમવિધિ માટે નનામી પસાર થવા દેવા પોલીસને મધ્યસ્થી કરવી પડી હતી.